உணவில் உப்பை அதிகமாகச் சேர்த்துக் கொள்வோருக்கும் மாவுச்சத்து நிறைந்த உணவுகளை அதிக அளவில் உண்ணும் பழக்கம் உள்ளோருக்கும் இந்த நோய் வரலாம். நார்ச்சத்து நிறைந்த காய்கறிகள், பழங்களைக் குறைவாகவும், கொழுப்பு மிகுந்த பீட்ஸா, பர்கர், சாண்ட்விச் போன்ற விரைவு உணவுகளைப் பெரிதும் விரும்பி உண்ணும் போதும் இந்த நோய் வரும் வாய்ப்புகள் அதிகரிக்கின்றன. இரைப்பையில் 'பாலிப்ஸ்' என்று அழைக்கப்படும் சிறு கட்டிகள் இருப்பவர்களுக்கு வயதாக ஆக அவை வளர்ந்து பெரிதாகி புற்றுக்கட்டிகளாக மாறுவதற்கு வாய்ப்புண்டு.